CELEX: 62020TN0463
Language: sl
Date: 2020-07-20 00:00:00
Title: Zadeva T-463/20: Tožba, vložena 20. julija 2020 – Sony Interactive Entertainment Europe/EUIPO –Wong (GT RACING)

21.9.2020   
            
            
               SL
            
            
               Uradni list Evropske unije
            
            
               C 313/29
            
         
      Tožba, vložena 20. julija 2020 – Sony Interactive Entertainment Europe/EUIPO –Wong (GT RACING)
      (Zadeva T-463/20)
      (2020/C 313/42)
      Jezik postopka: angleščina
      
         Stranke
      
      
         Tožeča stranka: Sony Interactive Entertainment Europe Ltd (London, Združeno kraljestvo) (zastopnika: S. Malynicz, QC, in M. Maier, odvetnik)
      
         Tožena stranka: Urad Evropske unije za intelektualno lastnino (EUIPO)
      
         Druga stranka v postopku pred odborom za pritožbe: Wai Leong Wong (Glasgow, Združeno kraljestvo)
      
         Podatki o postopku pred EUIPO
      
      
         Prijavitelj sporne znamke: druga stranka v postopku pred odborom za pritožbe
      
         Zadevna sporna znamka: prijava besedne znamke Evropske unije GT RACING – zahteva za registracijo št. 17138 033
      
         Postopek pred EUIPO: postopek z ugovorom
      
         Izpodbijana odločba: odločba četrtega odbora za pritožbe pri EUIPO z dne 8. maja 2020 v zadevi R 1612/2019-4
      
         Tožbena predloga
      
      Tožeča stranka Splošnemu sodišču predlaga, naj:
      
                  —
               
               
                  izpodbijano odločbo razveljavi;
               
            
                  —
               
               
                  EUIPO in drugi stranki naloži, naj nosita svoje stroške in stroške tožeče stranke.
               
            
         Navajani tožbeni razlogi
      
      
                  —
               
               
                  Kršitev členov 8(1)(b) in 8(5) Uredbe (EU) 2017/1001 Evropskega parlamenta in Sveta, ker odbor za pritožbe ni posebej opredelil upoštevne javnosti;
               
            
                  —
               
               
                  kršitev člena 8(1)(b) Uredbe (EU) 2017/1001 Evropskega parlamenta in Svet, ker je odbor za pritožbe storil napako pri primerjavi znakov;
               
            
                  —
               
               
                  kršitev člena 8(1)(b) Uredbe (EU) 2017/1001 Evropskega parlamenta in Sveta, ker je odbor za pritožbe storil napako pri primerjavi proizvodov iz razredov 9, 16 in 28 prejšnje znamke in proizvodov iz razreda 18 izpodbijane znamke Evropske unije;
               
            
                  —
               
               
                  kršitev členov 8(1)(b) in 8(5) Uredbe (EU) 2017/1001 Evropskega parlamenta in Sveta, ker odbor za pritožbe ni upošteval dokazov glede tega, kako upoštevna javnost verjetno zaznava prejšnjo znamko Evropske unije;
               
            
                  —
               
               
                  neupoštevanje drugih elementov ugovorov glede zgoraj navedenih členov 8(1)(b) in 8(5);
               
            
                  —
               
               
                  nezavedanje, da so bile lastne ugotovitve dejstev dovolj za dokaz dobrega imena, zavajajočega prikazovanja in škode na podlagi prava Združenega kraljestva o zavajajočem označevanju;
               
            
                  —
               
               
                  neupoštevanje drugih meril prava o zavajajočem označevanju na podlagi člena 8(4) Uredbe (EU) 2017/1001 Evropskega parlamenta in Sveta.